বরাবরই উপমহাদেশের জঙ্গিবাদী ও বিতর্কিতদের যুক্তরাজ্যে সব ধরনের সহায়তা দিয়ে আসছেন লর্ড কার্লাইল। এর আগে বাংলাদেশে একাত্তরের মানবতা বিরোধীদের বিচার চলাকালীন সময়েও যুদ্ধাপরাধীদের সমর্থন করতে দেখা গিয়েছিল লর্ড কার্লাইলকে। মানবতা বিরোধী অপরাধের দায়ে সুপ্রিম কোর্ট কামারুজ্জামানের মৃত্যুদণ্ডাদেশ বহাল রাখায় অসন্তোষ প্রকাশ করে কামারুজ্জামানের মৃত্যুদণ্ড স্থগিত করার আহ্বান জানিয়েছিলেন লর্ড কার্লাইল। জঙ্গি ও সন্ত্রাসবাদীদের সমর্থনে কাজ করার জন্য বিশ্বজুড়েই সমালোচিত ব্রিটিশ এই আইনজীবী।